Anexa Nr. 1 la Contractul de prestare a serviciilor cu plată anticipată
„Condiţiile de prestare a Serviciilor”

Condiţiile de prestare a Serviciilor Internet şi IP-telefonie prin Cartelele „CARTEL” reprezintă documentul oficial al Operatorului şi parte indispensabilă a Contractului. Ele sînt identice pentru toţi Utilizatorii, cu excepţia cazurilor, în care acordarea de înlesniri anumitor categorii de beneficiari ai Serviciilor este stipulată prin lege sau alte acte normative.

1.	Lista serviciilor, prestate Utilizatorului
1.1. Accesul la IP-telefonie.

Această listă de Servicii poate fi completată ulterior şi extinsă printr-un Acord suplimentar la Contract. Informaţia despre serviciile suplimentare şi achitarea acestora se amplasează pe WWW-serverul Operatorului (http://www.cartel.md).

2.	Asistenţa Serviciilor prestate
2.1. Consultaţiile în problemele prestării unor tipuri concrete de Servicii şi asistenţa tehnică a acestora pot fi primite de la Serviciul Asistenţă Tehnică a Operatorului, la adresa: support@cartel.md sau la telefonul în or. Chişinău +373 22 59-44-02 de la 09.00 pînă la 20:00 în zilele lucrătoare.
2.2. Operatorul nu prestează Utilizatorului servicii de reglare a aparatelor sau de asigurare cu programe cu deplasarea la locul de muncă a acestuia. 
2.3. Accesul la Servicii prin Cartela „CARTEL” se efectuează doar în condiţiile existenţei unei balanţe pozitive pe Contul Personal al Utilizatorului.
2.4. Informaţia despre numerele de telefon ale Operatorului, utilizate pentru accesul la Servicii, este indicată pe Cartelă. 

3.	Modalitatea de achitare a Serviciilor

3.1. Achitarea Serviciilor se efectuează de pe Contul personal al Utilizatorului.
3.2. Pentru a beneficia de Serviciul ales, Utilizatorul trebuie să dispună de o balanţă pozitivă a mijloacelor băneşti pe Contul său personal. Utilizatorul poate primi de sine stătător informaţia cu privire la starea curentă a balanţei Contului personal pe WWW-serverul Operatorului (http://stat.cartel.md) pe parcursul a 24 de ore sau la telefonul în or. Chişinău +373 22 222-622 de la 09.00 pînă la 20:00 în zilele lucrătoare. 
3.3. Utilizatorul îşi poate completa balanţa Contului său personal prin transfer prin instituţiile bancare sau în numerar la Operator sau la punctele de vînzare a Cartelelor.
3.4. Se consideră că mijloacele băneşti au ajuns pe Contul personal al Utilizatorului în caz de: 
•	Cumpărare sau activare a Cartelei.
•	Transfer a banilor rămaşi de pe o Cartelă pe alta. În acest caz Utilizatorul indică obligatoriu rechizitele ambelor Cartele.
•	Achitare în numerar la casa Operatorului.
•	Achitare prin transfer. În acest caz mijloacele băneşti se trec pe Contul personal doar după primirea extrasului despre sosirea banilor pe contul său de decontare de la Banca Operatorului. Pentru accelerarea procedurii de completare a Contului personal se recomandă expedierea unei copii a dispoziţiei de plată în Secţia Decontări a Operatorului la numărul de fax: +373 22 225720. Rechizitele Operatorului pentru achitarea prin transfer: 
„Cartel Sistem” SRL
C/d 222480100003292 la Banca: “BCA Fincombank–Chişinău fil. N1” C/B: 280101735
Cod Fiscal: 37015018
În documentele de plată Utilizatorul indică în mod obligatoriu seria şi numărul Cartelei. 

3.5. Datele despre balanţa Contului personal se oferă în valuta Tarifelor.
3.6. Operatorul întrerupe prestarea Serviciilor cu plată în caz de lipsă a mijloacelor băneşti pe Contul personal al Utilizatorului. 
3.7. În cazul în care pe parcursul a mai mult de 30 (treizeci) de zile pe Contul personal al Utilizatorului nu sosesc mijloace băneşti, Operatorul întrerupe complet prestarea Serviciilor Utilizatorului. În acest caz, restabilirea accesului la Servicii se poate realiza doar prin procurarea unei noi Cartele. 
3.8. ATENŢIE! Cartelele vîndute nu pot fi schimbate sau restituite.